นายจตุพร พรหมพันธุ์ ส.ส.สัดส่วน พรรคเพื่อไทย และแกนนำคนเสื้อแดง กล่าวถึงกรณีมีการกล่าวหากันว่านายอภิสิทธิ์ เวชชาชีวะ นายกรัฐมนตรี อาจเดินทางกลับประเทศไทยไม่ได้ หลังเดินทางไปประชุมใหญ่สมัชชาสหประชาชาติและร่วมประชุมจี  20  ที่สหรัฐอเมริกาในวันที่  20 - 26  ก.ย. ว่า หากนายอภิสิทธิ์ไม่สามารถกลับประเทศได้จริง ยืนยันได้ว่าไม่ใช่ฝีมือของคนเสื้อแดงอย่างแน่นอน เพราะในวันที่  19  กันยายนจะไม่มีเหตุการณ์ร้ายแรงใดๆเกิดขึ้น นอกจากจะมีผู้สร้างสถานการณ์ที่มาจากฝ่ายของรัฐบาลเอง ดังนั้นนายอภิสิทธิ์จะกลับประเทศได้หรือไม่จึงขึ้นอยู่กับพรรคพวกของนายอภิสิทธิ์เองที่เคยสนับสนุนกันมาก่อน